google/wiki40b huggingface dataset:
Didgeridoo

Didgeridoo (didjeridu, yidaki, yirdaki, oa.) er et australsk blåseinstrument, som består av et langt, uthult trerør. Selv om det er laget av tre, kategoriseres det som messingblåseinstrument. En blåser på instrumentet som en trompet, og bruker munnhulen og leppene til å skape forskjellige klangfarger.  Den vanlige spilleteknikken innebærer bruk av sirkelpust, slik at man får en uavbrutt tone. I motsetning til på vanlige messingblåseinstrumenter, der man bruker leppene til å skifte mellom tonene i naturtonerekka, spiller man på didgeridoo kun pedaltonen.
Ordet didgeridoo eller didjeridoo er et lydmalende ord som har vært kjent fra skribenter siden 1920-årene. Det er ikke opprinnelig et ord australierne brukte. Forskjellige ord har vært brukt om instrumentet på australske språk. Ordet yirdaki blir brukt av Yolngu-folket på Arnhem land.
En didgeridoo blir fremstilt av uthulede grener. Australierne bruker mye tid på å finne egnede grener. En didgeridoo blir ofte svært kunstferdig utformet. De didgeridooene som selges til turister er som oftest ikke helt autentiske i sin utforming.
Thisbe

Utseende

Middelsstore (vingespenn 32-40 millimeter), forholdsvis slanke sommerfugler som kan minne om små flikvinger (Nymphalidae). Oversiden er mørkbrun eller svart med et stort, lyst felt på bakvingen som fortsetter i det mindre felt på forvingen – disse er gjerne mer eller mindre lysblå. Undersiden er mønstret i oransje, brunt og hvitt.

Levevis

Disse sommerfuglene lever i skog, gjerne tropisk regnskog.
Larvene lever blant annet på planteslektene Cassia (Fabaceae) og Croton (Euphorbiaceae). Hos i alle fall noen arter lever de sammen med maur.

Utbredelse

Slekten er utbredt i Mellom- og Sør-Amerika.
Flosta Idrettslag

Flosta Idrettslag (stiftet i 1904) er et idrettslag fra Arendal.
Idrettslaget har pr. 31. desember 2007 234 medlemmer i og rundt Flosta barneskoles skolekrets. Flosta ILs bane, Vatnebubanen, er en grusbane. I de senere årene har Flosta IL også fått to orienteringskart over Kilsundskogen og Valåsen. Fotball, orientering, barneidrett, padle- og eldregruppa er gruppene innenfor idrettslaget. Flosta IL var på sitt største tidlig på 1970-tallet, men har fra 2003 igjen økt medlemstallet og har i dag tilfredsstillende aktivitet selv om man kan konstatere kommunens manglende engasjement i lokalsamfunnet på øyene helt øst i kommunen. Leder for idrettslaget er pr. i dag Jan Viggo Kristensen og Åge Aashamar er nestleder.
Nunavuts flagg

Nunavuts flagg er delt i gult og hvitt av en rød figur, en såkalt inuksuk, en steinfigur som reises av Nunavuts inuittiske befolkning for å markere religiøse eller andre steder av særlig betydning. I det øvre hjørnet av flaggets frie ende er det plassert en blå stjerne. Denne skal representere nordstjernen, et tradisjonelt navigasjonsmerke, og skal symbolisere de eldstes lederskap i samfunnet. Blått og gult symboliserer landets og havets rikdommer, mens rødt viser til Canada.
Flagget ble innført ved lov vedtatt av Nunavuts territorialforsamling 1. april 1999. Loven om flagget var den første lov denne forsamlingen vedtok, da territoriet ble opprettet og forsamlingen startet sitt virke denne dagen.
Zulubuprestis

Utseende

En middelsstor (ca. 16 millimeter), avlange, nesten litt flat, blanke, blågrønt metallisk skinnende praktbille. Antennene er nokså lange. Hver dekkvinge har tre opphøyde lengderibber.

Utbredelse

Arten er utbredt i Sør-Afrika.
Tørketrommel

En tørketrommel er en husholdningsmaskin man finner i nesten alle moderne hjem. Den har som oppgave å tørke vått tøy, for eksempel tøy som nettopp har blitt vasket i en vaskemaskin. Alternativer til tørketrommelen er å henge klærne til tørk.

Forskjellige typer tørketromler

Det finnes mange forskjellige typer tørketromler, alle har sin egen virkemåte. Nedenfor følger virkemåten til de mest vanlige tørketrommeltypene.

Virkemåten til en kondenstørketrommel

En kondenstørketrommel roterer det våte tøyet i en rund trommel mens den ventilerer tøyet med varm luft. Den varme luften får vannet i tøyet til å fordampe til fuktighet og fører denne fuktigheten med seg ned gjennom lofilteret til varmeveksleren som igjen kondenserer fuktigheten tilbake til væskeform. Denne væsken, eller vannet om du vil, blir så ledet vanligvis via en pumpe opp til vannbeholderen eller ut gjennom en slange bak på maskinen.

Virkemåten til en utluftningstørketrommel

En utluftningstørketrommel roterer det våte tøyet i en rund trommel mens den ventilerer tøyet med varm luft. Den varme luften får vannet i tøyet til å fordampe til fuktighet. Fuktigheten blir så blåst ut av maskinen, vanligvis med ett stort rundt fleksibelt rør.

Historie

Den første tørketrommelen ble oppfunnet i 1799 av en franskmann som het Pochon. En annen variant der man hengte klærne i nærheten av en varmekilde ble patentert i USA 7. juni 1892. Elektriske tørketromler ble funnet opp på 1900-tallet.
Bhiwani

Demografi

Ved folketellingen i 2001 hadde Bhiwani 169 424 innbyggere. Av disse var 54 % menn og 46 % kvinner. Gjennomsnittlig lesekyndighet i byen var 69 %, noe som var høyere enn landsgjennomsnittet på 59,5 %. 76 % av mennene og bare 62 % av kvinnene var lesekyndige. 13 % av befolkningen var barn under 6 år.
Den østkaribiske sentralbanken

Historie

I 1950 ble British Caribbean Currency Board (BCCB) etablert, for å utstede valuta (Østkaribisk dollar) i de britiske ovesjøiske koloniene Barbados, Britisk Guyana, Leewardøyene, De britiske Windwardøyene og Trinidad og Tobago. Trinidad og Tobago fikk sin uavhengighet fra Storbritannia i 1962, og Britisk Guyana i 1966, disse to statene løsrev seg også fra BCCB, og etablerte sine egene sentralbanker. Dette bidro til at BCCB ble oppløst, og Det østkaribiske valutarådet (East Caribbean Currency Authority, ECCA) ble etablert i 1965, for å utstede valuta i Barbados, Leewardøyene og De britiske Windwardøyene, med unntak av Grenada som ble medlem i 1968. Barbados trakk seg ut og etablerte Barbados' sentralbank i 1972.
Den østkaribisk dollar var bundet til britisk pund fra 1965 til 1976, men har etter dette vært bundet til amerikansk dollar.
Det østkaribiske valutarådet (ECCA) hadde imidlertid ingen myndighet over medlemslandenes økonomiske politikk og pengepolitikk, noe som gjorde at behovet for en sentralbank oppstod. Ni østkaribiske stater signerte derfor Basseterre-traktaten i 1981, som er grunnlaget for Organisasjonen for østkaribiske stater (OECS), og landene var enige om å opprette en felles sentralbank. I 1983 ble derfor Den østkaribiske sentralbanken (Eastern Caribbean Central Bank) etablert.

Sentralbanksjef

Sentralbanksjef er pr. april 2017 Timothy Antoine. Han har vært sentralbanksjef siden 1. februar 2016, og overtok etter Sir Kenneth Dwight Venner, som da hadde vært sentralbanksjef i 26 år. Siden 2006 har Trevor Brathwaite vært visesentralbanksjef.
Torngresshopper

Utseende

Kroppen er mellom 6 og 18 millimeter, og er brunlig, brun-svart eller mørk-grå på farge.
Forbrystet er forlenget bakover til en lang kjøl som dekker hele bakkroppen og vingene.  Bakbeina er både større og kraftigere enn de andre beina. Særlig lårene er kraftige. Leggene har små pigger eller torner. 
Framvingene er lite utviklet og rekker bare til midt på bakkroppen. framvingene er fortykket og beskytter de underliggende bakvingene, som er godt utviklet også til å fly med.  Vingespennet er mellom  og  millimeter.  Antennene er trådformet,  ikke så lange, og rekker knapt til bak hodet.
Nymfene er normalt ganske like de voksne, men mindre.

Levevis

Torngresshopper lever av planter. De finnes på åpen gressmark, på fuktige steder. Ofte ved myrer og innsjøer. 
Parringen skjer i vegetasjonen. Hunnen har en kort men kraftig eggleggningsbrodd og legger eggene i jorden.  Nymfene har omtrent fem nymfestadier.
Torngresshopper har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Utviklingstiden fra egg, via nymfestadiene til det voksne stadiet kan være noen uker under gunstige forhold.  Temperatur og antall hudskift er avgjørende.  Noen har opptil fem nymfestadier og skifter huden mellom hvert av disse. Vekst skjer ved et hudskifte. Gresshopper mangler i likhet med alle leddyr et indre skjelett.
Amstel Gold Race 1974

Amstel Gold Race 1974 var den 9. utgaven av det årlige landeveisrittet "Amstel Gold Race", avholdt søndag 13. april 1974 i den nederlandske provinsen Limburg. Rittet var 238 kilometer langt, med start i Heerlen og målgang i Meerssen. Det var totalt 137 ryttere som deltok, og 31 som fullførte rittet.
Knut Hjalmar Ferdinand Frænkel

Deltagelse i Andrée-ekspedisjonen

Frænkel var utdannet ingeniør og uteksaminerte våren 1896. På ballongferden erstattet han det opprinnelige medlemmet Nils Ekholm. Frænkel kom opprinnelig fra Jämtland og var en godt trent skiløper og atlet. Dette kom til liten nytte på ekspedisjonen da den ikke var utstyrt med ski.
Frænkel reiste til Paris i mars 1897 sammen med ekspedisjonens fjerdemann, løytnant Vilhelm Swedenborg. De skulle der få opplæring i ballongflyvning av Henri Lachambre, fabrikanten av ballongen «Örnen» som skulle brukes til polekspedisjonen. Lachambre hadde året før undervist Nils Strindberg i ballongflyvning.
Da restene av Andrées ekspedisjon ble funnet i 1930 fant man Frænkels lik i en sovepose ved siden av Andrées lik.
I sin bok Ingeniør Andrées luftferd fra 1967, legger Per Olof Sundman sin kritikk av Andrée i Frænkels munn. Dette skyldes antagelig at Frænkel var den av besetningsmedlemmene som ikke etterlot seg noe skriftlige materiale.
1982 kom filmen om denne ferden, regissert av Jan Troell. Svensk tittel Ingenjör Andrées luftfärd basert på Per Olof Sundmans bok om ekspedisjonen, med Max von Sydow, Sverre Anker Ousdal og Göran Stangertz i hovedrollene.

Trivia

Knut Frænkels bror, Hans Christian Andersen Frænkel, ble senere en kjent aeronaut og fløy blant annet sammen med Andrée-ekspedisjonens reservemedlem, Vilhelm Swedenborg.
Landstillitsvalgt

En landstillitsvalgt er en tillitsvalgt som utgjør en del av Vernepliktsrådet, i Tillitsvalgtordningen i Forsvaret. Forkortelsen «LTV» brukes om denne gruppen tillitsvalgte i Forsvaret. De landstillitsvalgte står for den daglige driften av Tillitsvalgtordningen i Forsvaret, or representerer alle norske vernepliktige soldater på sentralt nivå. Det er totalt 5 landstillitsvalgte, og disse velges for ett år av gangen, av Tillitsvalgtordningen i Forsvaret sitt landsstyre. Hver LTV kan sitte i maks tre perioder, altså i totalt tre år. En periode går fra 1. juli, frem til 30. juni påfølgende år.
Bondeforvandling

Bondeforvandling er et uttrykk i sjakk som beskriver forvandlingen av en bonde som når den åttende raden på sjakkbrettet til en dronning, springer, løper eller tårn. Forvandling til konge er derimot ikke mulig. Det er heller ikke mulig å la bonden forbli bonde på sisteraden (åttenderaden). Og det er ikke lov å forvandle til en brikke av motsatt farge, selv om det tidligere har blitt laget vittige oppgaver på grunnlag av at reglene ikke klart forbød det da.
Siden dronningen er den sterkeste brikken på sjakkbrettet, skjer i praksis over 99 % av forvandlinger til dronning. Enkelte ganger kan det imidlertid være fornuftig å velge en annen brikke, for eksempel for å unngå at motstanderen settes patt.
Forvandlingen er uavhengig av hvilke brikker motstanderen har tatt. Det er mulig å spille med to eller flere dronninger. Hvis en ekstra dronning ikke er tilgjengelig, kan man ikke sette et tårn opp ned og si at det er en dronning. Dette vil føre til at bonden ikke blir en dronning, men et tårn. Dette er de offisielle reglene.
Hvis du trykker på sjakkklokken når du har flyttet bonden til åttenderaden, men ikke byttet den om til en offiser først, er bondeforvandlingen et ulovlig trekk. I langsjakk må bonden automatisk forvandles til en dronning.
Fylkesvei 3612

Fylkesvei 3612 går mellom Brattåsen (Homborsund) og Bufjord i Grimstad kommune. Veien er 1,8 km lang.
Frem til 2019 hadde veien betegnelsen Fylkesvei 39.
Ørje-drapet

Marit Ødegaard (76) ble mandag 23. oktober 2000 funnet drept i sitt eget hjem i Ørje, like ved grensen til Sverige. Politiet tror kvinnen ble overfalt av en ransmann da hun kom hjem fra jobb kvelden før. Saken ble senere kjent som Ørje-drapet og er fortsatt en av Norges uoppklarte drapssaker.
Drapsofferet ble sist sett i live rundt klokka 22.40 søndag kveld. Da ble hun sett gående på vei hjem fra den kombinerte bensinstasjonen og nærbutikken sin.
Drapsmannen fikk med seg helgeomsetningen fra bensinstasjonen – i underkant av 25 000 kroner.
Hydro Texaco har utlovet en dusør på 100 000 kroner for opplysninger som fører til at gjerningsmannen blir tatt. Likevel fikk politiet forbausende få tips i saken.

Mistenkte

En mann var i politiets søkelys fordi han i politiavhør snakket om hvilken farge det var på tapen som Marit Ødegård hadde rundt øynene da hun ble drept. Dette er opplysninger etterforskerne mente ikke hadde stått i noen aviser. 
Saken forblir imidlertid en uoppklart drapssak.
Shikumen

Shikumen (forenklet kinesisk: 石库门, tradisjonell kinesisk: 石庫門, pinyin: Shíkùmén), som betyr «steinport», er en arkitektonisk stil for bolighus i Shanghai i Kina som kombinerer vesterlandske og kinesiske elementer og som først oppstod i 1860-årene. Da de var på høydepunktet av sin popularitet var det 9000 shikumentypebygninger i Shanghai, noe som utgjorde 60% av boligmassen i byen, men i dag er proporsjonen vesentlig lavere fordi de fleste shanghainesere bor i store boligblokker.

Struktur

Shikumenhus er to- eller treetasjers bygårder, med et fremre gårdsrom bak en høy murvegg.  Hver residens er forbundet og arrangert i rette gater eller smug, kjent som longtang (弄堂), pinyin: lòng-tang, uttalt longdang på shanghainesisk. Inngangen til hver gate er vanligvis markert med en utsmykket steinbue. Det hele kan minne og terrassehus eller bygårder som de kan sees i angloamerikanske land, med unntak av den høye og tunge muren foran hvert hus. Uttrykket «steinport»/shikumen viser til den kraftige steinporten foran hvert hus.
Skikumen er en kulturell fusjon av elementer funnet i vestlig arkitektur og den kinesiske arkitektur man finner i nedre Yangtze-regionen i Kina. Den er vel tilpasset kinesiske sosiale normer. Alle tradisjonelle kinesiske boliger har en gårdsplass. Men i Shanghai, som kompromiss med den tette bybebyggelsens behov, var gårdsplassen vesentlig redusert i størrelse. Men den var stor nok til å skape et indre uteområde beskyttet fra gatelivets ståk, der regndråper kunne falle og la det gro opp vegetasjon rundt boligen. Gårdsrommet muliggjorde også sollyset å trenge inn i huset, og underlettet god ventilasjon av rommene.
Opprinnelig var ikke den ytre muren vanlig, men den ble populær som beskyttelse mot plyndring. Dette skjedde på grunn av Taipingopprøret og i urolige tider med stor kriminalitet etterpå. I en periode bodde 80 prosent av byens befolkning i slike hus. Noen ble mer og mer forseggjort, andre strøk utviklet seg til ren slum, særlig under og etter den annen verdenskrig, med stadig seksjonering av rommene for å innlosjere flere og flere familier. Trangboddheten vedvarte i noen områder også inn i reform og åpning-perioden henimot slutten av 1900-tallet.
Malojaroslavets

Malojaroslavets (russisk: Малояросла́вец) er en by i Kaluga oblast i Russland. Den ligger ved høyre bredd av elva Luzja (i Okas nedbørfelt), rundt 60 km nordøst for Kaluga. Innbyggertall: 23 100 (2006 est.), 31 606 (folketelling 2002).
Malojaroslavets ble grunnlagt på slutten av 1300-tallet av fyrst Vladimir Andrejevitsj av Serpukhov, og ble kalt Jaroslavets etter hans sønn Jaroslav. I 1485 ble byen annektert av Storfyrstedømmet Moskva, og navnet ble endret til Malojaroslavets for å skille den fra Jaroslavl.
Under Napoleons invasjon av Russland ble slaget ved Malojaroslavets utkjempet i nærheten av byen 12. oktober 1812.
Under andre verdenskrig ble det også utkjempet flere harde kamper ved Malojaroslavets under slaget om Moskva i 1941–1942. Byen ble tatt av den tyske arme 18. oktober 1941 og ble gjenerobret av sovjetiske styrker 2. januar 1942.
Mestringsrespons

Mestringsrespons (engelsk: coping response) er respons som gjør individet i stand til å mestre situasjoner med vanskelige krav.
Mestring (engelsk: coping) refererer i denne sammenheng til prosessen hvor man forsøker å takle krav man oppfatter som anstrengende eller som om de overgår egne ressurser.

Individuelle mestringsresponser

Funksjonen en mestringsrespons har er å hjelpe personen til å mestre situasjoner de opplever som vanskelige og krevende. Mestringsresponser innebærer derfor et stort spekter av ulike responser, og det kan være høyt individuelt fra person til person hvilke responser som hjelper dem i å mestre.
Om mestringsresponseene man har utviklet fungerer, medfører dette positive følelser av å selv ha kontroll over situasjonen og styrker egen mestringstro.

Bruk av mestringsresponser i terapi og behandling

I terapi og mange behandlingsprogrammer (for eksempel for å slutte å røyke eller overspise) kan man som del av behandlingen lære seg ulike mestringsresponser som har vist seg være til hjelp for andre, eller lære å selv utvikle mestringsresponser som er tilpasset en selv.
Ved forsøk på å slutte med problematisk avhengighetsatferd kan mestringsresponser være et verktøy i behandlingen og for å hindre tilbakefall. En strategi kan da være å først identifisere hvilke situasjoner, og hva med situasjonene som representerer fare for tilbakefall, og deretter å utvikle tilpassesde mestringsresponser til disse situasjonene som kan hjelpe dem i å mestre dem.
En type mestringsrespons man kan lære i terapi eller behandlingsprogrammer er å utvikle en konstruktiv «selv-prat» som skal gjøre en i stand til prate seg selv gjennom situasjoner som oppleves vanskelige eller krevende. Innholdet i denne indre dialogen tilpasses gjerne det enkelte individ.
Fort McKenzie

Fort McKenzie var et handelsfaktori ved Missourifloden 1832-1844, i det nåværende Chouteau County i Montana.

Etablering

Fortet ble bygd i 1832 på oppdrag av Kenneth McKenzie for American Fur Companys regning. Byggingen ble gjennomført med hast og under stor frykt, ettersom arbeidsplassen var omgitt av tusentalls mistenksomme svartfotindianere. Disse var imidlertid interesserte i å få tilgang til handelsvarer, og ingen fiendtlige handlinger fant sted. 
Faktoriet ble bygd omlag 120 skritt fra elvebredden, i form av en palisadeomgitt firkant med omlag 45 skritts side. I to av hjørnene var det kanonbestykkede blokkhus. Bostedshusene hadde en etasje, de fleste med stampet jordgulv. I hvert hus var det bare ett lite vindu, dekket med pergament i stedeet for glass. Takene var flate og av torv og ved alarm stod man på dem og siktete over palisaden med sine geværer.

Virksomhet

Handelen gikk for seg i en handelsbod mellom en ytre og en indre port til faktoriet. Når indianerne ble sluppet inn i boden var den indre porten stengt og bevæpnede vakter tilgjenglige. Svartfotindianerne var glade for å ha fått en handelsstasjon i sin nærhet og resultatet av pelshandelen vinteren 1832-33 var svært godt. Sommeren 1834 ble fortet besøkt av Karl Bodmer og Maximilian zu Wied-Neuwied. Hestetyverier var en stadig fare, men problemet kunne i det minste delvis løses ved at dyrene fikk beite på en øy i elven og tas inn i fortet om nettene.

Nedlegging

Konkurrerende pelshandlere myrdet i 1844 et antall svartfotindianere. Den almene usikkerheten i området som fulgte, førte til at fortet ble oppgitt. Etter at det var dtømt, ble det brent ned.
Bugsy Malone

Om filmen

Filmen er innspilt i Wexham, Iver Heath og Reading. Den hadde verdenspremière i New York 12. september 1976.
Alla rolleinnehaverne var under 16 år da filmen ble spilt inn, og alle sangene er dubbet av voksne.
Det har blitt laget en musikalversjon av filmen.
Cyclocephala perforata

Utseende

En middelsstor (ca. 15 millimeter), avlang, blank, brunlig hornbille. Hode, pronotum og bein er rødbrune, dekkvingene gulbrune. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er tett og kraftig punktert.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Guyana og Brasil.
Clarin (Bohol)

Clarin er en kommune i provinsen Bohol på Filippinene. Under folketellingen i 2000 kom man til et befolkningstall på 18 040 i 3 575 husstander.
Kijŏng-dong

Flaggstang

På 1980-tallet bygde Sør-Korea en flaggstang som var 98,4 meter høy, med et 130 kg tungt flagg på toppen i den sørkoreanske grenselandsbyen Daeseong-dong. Nord-Korea svarte ved å bygge en enda høyere flaggstang 160 m høy, med et 270 kg tungt flagg i toppen i Kijŏng-dong, knapt 1,2 km fra den sørkoreanske grensa. Noen har kalt dette for flaggstangkrigen. Den nordkoreanske flaggstanga var lenge verdens høyeste, men ble i 2010 og 2011 slått av Aserbajdsjan og Tadsjikistan som hadde sin egen flaggstangkrig der de høyeste stengene til slutt ble 162 og 165 meter.

Propagandahøyttalere

Fram til 2004 var det også satt opp enorme høyttalere i flere av bygningene som kontinuerlig sendte nordkoreanske propagandasendinger mot sør. Til å begynne med var sendingenes innhold preget av Nord-Koreas fortreffelighet, med en oppfordring til sørkoreanske soldater og bønder om å bare spasere over grensa til Nord-Korea, der de ville bli mottatt som brødre. Ettersom det ikke kom over særlig mange avhoppere, ble innholdet endret til fordømmelse av vesten, kommunistiske agitprop-operaer og patriotiske marsjer på høyt volum i opptil 20 timer hver dag.
Aptinus bombarda

Utbredelse

Aptinus bombarda finnes lengre sør i Europa, nord til Tyskland. Den finnes ikke i Norge.

Utseende

Aptinus bombarda er mellom 9-15 millimeter lang. Den har en matt svart farge på dekkvingene, halsskjoldet og hodet. Dekkvingene har tydelig lengdestriper (riller) og litt av bakkroppen stikker fram bak dekkvingene. Kjevene, følehornene og beina har en mer orange farge.

Levevis

Aptinus bombarda finnes i tilknytning til åpne solrike lokaliteter. Både de voksne og larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Reggio Emilia

Reggio Emilias barnehagefilosofi

Byen er kjent for  Reggio Emilias barnehagefilosofi, som den har utviklet i løpet av de siste 35 årene.
Charles Lyell

Virke

Lyell betraktes sammen med James Hutton som den moderne geologis fedre, i den forstand at de utviklet geologien til en egen vitenskapsgrein. Hans viktigste arbeid var omfattende lagfølgestudier for å utrede forskjellige epoker, studier som han utførte i 1830-årene. Hans viktigste publikasjon kom i 1830: Principles of Geology, med undertittelen Being an inquiry how far the former changes of the earth's surface are referable to causes now in operation.
Han var nær venn med og mentor for Charles Darwin, men aksepterte aldri dennes evolusjonsteori fullt ut, til tross for at han var en av de første som ble konsultert av Darwin om disse teorier. Han utviklet likevel sammen med en annen geolog det kompromiss som resulterte i at Darwin til slutt publiserte The Origin of Species i 1859. Lyell skrev selv boken Geological Evidence of the Antiquity of Man (1863) der han beskrev sin tolkning av utviklingslæren.

Utmerkelser

Han ble tildelt Royal Medal i 1834. I 1858 mottok han Copley Medal. I 1866 mottok han Wollaston Medal. 
Han ble tildelt Tistelordenen, og i 1864 ble han utnevnt til baronett.
Månekrateret Lyell på månen er oppkalt etter ham, likeså et krater på Mars. Fjellet Mount Lyell vest på Tasmania i Australia er også oppkalt etter ham.